Боян Бойчев
Отстояване

chitanka.info

Трудно си напасваме характерите,

Пленени от навиците си и привичките,

Приличаме на някакви хакери,

Които се дебнат егоистично.

В резервата от запазени територии

Вкарваме и мисли, и желания.

Движим се по познати траектории,

По улици с променени названия.

Експедиции към различни полюси

Трасират с компромиси пътя ни,

Въртим напред-назад глобуса,

Надежда в погледа скътали.

Вярваме в собствените си истини,

Дуелираме се за принципи установени,

Катерим склоновете скалисти

По невнимание наранени.

Отстояваме своята независимост

И слети в прегръдка лъчиста,

Сред водопада от чувства разлистени

Разбираме щастието да се обичаме.

пролетта на 2003 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.